شه‌فه‌ق نيوز/ دادگايگ له‌ واشنتۆن جه‌خت له‌بان زيندانيكردن ئه‌را ماوه‌ى ساڵێگ و يه‌ك رووژ كرد له‌بان دو كه‌س له‌ لايه‌نگره‌يل ره‌جه‌ب ته‌يب ئه‌ردوغان سه‌رۆك توركى، ك ساڵ گوزه‌يشت په‌لامار خوه‌ينيشانده‌ره‌يل ئاشتيخواز لايه‌نگر كورد دانه‌.
له‌ى باوه‌ته‌و، دادوه‌ر ماريسا ديميو وت: حوكم زيندانى له‌بان دو هاووڵاتى ئه‌مريكى درياگه‌ ك وه‌ڕه‌گه‌ز توركن وه‌ناوه‌يل سنان نارين و ئه‌يوب يڵدريم، له‌ئاكام ئه‌و روێداگه‌ ك ساڵ گوزه‌يشت كه‌فته‌وه‌و نگه‌رانى خسته‌ ناونى واشنتۆن و توركيا.
جى باسه‌، هه‌ردوگ تومه‌تباره‌گه‌ دگان وه‌و په‌لامارداينه‌ نانه‌و بوينه‌سه‌ هووكار زه‌خمداركردن مه‌ردم له‌ خوه‌ينيشانده‌ره‌يل له‌وه‌رده‌م ماڵ باڵوێز توركى له‌ئاكا دانيشتن ناونى ئه‌ردوغان و دوناڵد ترامپ سه‌رۆك ئه‌مريكى.
